open-index/open-wikipedia-markdown huggingface dataset:
Žďárský Potok

**Žďárský Potok** () je dedina, časť obce Stará Ves v okrese Bruntál. Nachádza sa asi 1,5 km na severozápad od Starej Vsi, nad ústím Slatinného potoka do Podolského potoka.

**Žďárský Potok** je tiež názov katastrálneho územia o rozlohe 36,59 km2.

## História
Prvá písomná zmienka o obci pochádza z roku 1609.

## Vývoj počtu obyvateľov
Počet obyvateľov Žďárského Potoka podľa sčítania alebo iných úradných záznamov:


V Žďárskom potoku bolo vo februári 2015 evidovaných 80 adries. Pri sčítaní ľudu roku 2001 tu bolo napočítaných 43 domov, z toho 14 trvalo obývaných.

## Kultúrne pamiatky
* Vidiecky dom čp. 53

## Referencie


### Literatúra
* 
* 

### Externé odkazy
* Katastrálna mapa katastra Žďárský Potok  na webe ČÚZK

## Zdroj

Kategória:Dediny okresu Bruntál
Kategória:Stará Ves (okres Bruntál)
U Slatinného potoka

**U Slatinného potoka** je prírodná rezervácia ev.č.2246, ktorá leží neďaleko dediny Žďárský Potok v okrese Bruntál. Územie je pod správou CHKO Jeseníky.

## Poloha
Rozkladá sa na pravom brehu Slatinného potoka v Hanušovickej vrchovine, v katastri dediny Žďárský Potok, asi 6,5 km severozápadne od mesta Rýmařov v okrese Bruntál. Lokalita sa nachádza na území CHKO Jeseníky.

## Ochrana
Predmetom ochrany sú mokraďové ekosystémy pozdĺž prameniskového úseku Slatinného potoka, v ktorých sa vyskytujú zvlášť chránené druhy živočíchov a rastlín.

## Flóra
Rastie tu niekoľko druhov vzácnych rastlín, predovšetkým kropenáč trváci, vachta trojlistá, bielokvet močiarny, všivec lesný alebo nátržnica močiarna. K ďalším charakteristickým druhom patrí páperník úzkolistý, páperník pošvatý, popolavec kučeravý, rebríček bertrámový, škarda mäkká jastrabníkovitá, valeriána dvojdomá, fialka močiarna a vstavačovité - vstavačovec májový a vstavačovec Fuchsov. Lúka je pravidelne kosená, aby sa zabránilo expanzii porastu tŕstia.

## Fauna
Na lokalite sa pravidelne rozmnožuje niekoľko druhov obojživelníkov, napr. ropucha bradavičnatá, mlok obyčajný a mlok horský. Z lokality je uvádzaný výskyt mokraďových druhov vtákov, ako je močiarnica mekotavá a chrapkáč poľný.

## Referencie
* 


## Iné projekty

## Externé odkazy
* PR U Slatinného potoka na stránkach CHKO Jeseníky 
* PR U Slatinného potoka na stránkach rymarovsko.cz

Kategória:Chránené územia v okrese Bruntál
Kategória:Lúky v Česku
Kategória:Mokrade v Česku
Kategória:Povodie Moravice
Kategória:Stará Ves (okres Bruntál)
Kategória:Chránená krajinná oblasť Jeseníky
Slovenská basketbalová liga 2014/15

**Slovenská basketbalová liga** alebo **Eurovia Slovenská basketbalová liga** v sezóne **2014/15** bol 23. ročník extraligy basketbalistov, najvyššej basketbalovej súťaže mužov na Slovensku, ktorú kontroluje Slovenská basketbalová asociácia (SBA) cez združenie Slovenská basketbalová liga (SBL). V extralige, ktorá zmenila svoj mediálny názov na Eurovia SBL, bolo v tejto sezóne po štyroch rokoch opäť 10 družstiev. Novým majstrom sa stalo družstvo MBK Rieker Com Therm Komárno, ktoré vo finálovej sérii zvíťazilo nad víťazom základnej častiBC Prievidza.

## Systém súťaže
Systém SBL ostal podobný ako v predchádzajúcich sezónach extraligy. Po odohraní základnej časti dvakrát doma a vonku postúpi najlepších 8 družstiev do play-off. Štvrťfinálové duely play-off sa hrali na 3 víťazné zápasy, nasledujúce už na 4 víťazné zápasy.  

## Účastníci

## Výsledky
### Základná časť
;Tabuľka 

### Play-off
#### Štvrťfinále

#### Semifinále

#### Play-off o 3. miesto

#### Finále

## Konečné umiestnenie

## Referencie

## Pozri aj
* Basketbalová extraliga žien 2014/15

## Externé odkazy
* Oficiálna stránka Slovenskej basketbalovej ligy
* Sezóna SBL 2014/15 na oficiálnej stránke SBA 
* SBL 2014/15 na stránke msbasket.sk 
* SBL na stránke basket.sk
* SBL na stránke eurobasket.com 

Kategória:Basketbal v 2014
Kategória:Basketbal v 2015
Kategória:Basketbalová extraliga mužov
Suchý vrch (prírodná rezervácia)

**Suchý vrch** je prírodná rezervácia ev. č. 1305 približne  severozápadne od mesta Vrbno pod Pradědem v okrese Bruntál. Oblasť spravuje AOPK ČR Správa CHKO Jeseníky.

## Ochrana
Dôvodom je ochrana morfologicky výrazných kremencových skál s kamennými morami, prirodzených lesných ekosystémov, ktoré sa vyvinuli v týchto extrémnych podmienkach, a významného paleontologického náleziska. Priestor rezervácie zahŕňa vrchol a významnú časť svahov rovnomenného vrchu o nadmorskej výške 943 metrov, spadajúceho do pohoria Hrubý Jeseník.

## Referencie


## Pozri aj
* Zoznam chránených území v okrese Bruntál
* Chránená krajinná oblasť Jeseníky

## Externé odkazy
* Príloha vyhlášky Min. ŽP č.6/91 o zriadení rezervácie strana 1., strana 2.

## Zdroj

Kategória:Chránené územia v okrese Bruntál
Kategória:Skalné útvary v Česku
Kategória:Vrbno pod Pradědem
Kategória:Chránená krajinná oblasť Jeseníky
Bigbang

**Bigbang** (nazývaný aj ako **We Belong Together**) je prvý singel juhokórejskej chlapčenskej skupiny Big Bang. Vyšiel ako kombinácia CD a DVD a obsahoval dokumentárny materiál navyše. Vydaný bol 29. augusta 2006 vydavateľstvom YG Entertainment a v rebríčkoch sa udržal 8 mesiacov. Na skladaní sa podieľali aj samotní členovia. Líder skupiny, G-Dragon, zložil hlavnú skladbu „We Belong Together“. Spolu s T.O.P-om k nej napísal aj text. Pieseň má rýchle tempo a rapové pasáže. „This Love“ je adaptácia rovnomennej piesne americkej rockovej skupiny Maroon 5, ktorú prepísal a tiež naspieval G-Dragon.

## Zoznam skladieb

## Pozície v rebríčkoch

## Referencie

## Externé odkazy
* BIGBANG - We Belong Together MV
* BIGBANG - This Love MV
* BIGBANG - A Fool Of Tears MV

## Zdroj

Kategória:Single skupiny Big Bang
Kategória:Single z 2006
Kategória:Debutové single
Pretty Maids

**Pretty Maids** je dánska hard rocková/heavy metalová skupina z mesta Horsens. Založili ju v roku 1981 Ronnie Atkins a Ken Hammer. Ich hudba je označovaná ako ťažká rocková s použitím klasických gitár a silným dôrazom na melódické prvky ako sú klávesy či vokály. Počas svojej existenie predala skupina stovky tisíc nahrávok. Skupina je známa svojou coververziou skladby „Please Don’t Leave Me“ od dvojice John Sykes/Phil Lynott, ktorá jej zvýšila popularitu. Objavili sa tiež na nemeckej verzii Monsters of Rock, kde bola Metallica spolu s Deep Purple headlinermi.

## Členovia
### Súčasní
*Ronnie Atkins (Paul Christensen) – hlavný spev (1981 – súčasnosť)
*Ken Hammer (Kenneth Hansen) – gitara (1981 – súčasnosť)
*Morten Sandager – klávesy (2006 – súčasnosť)
*Rene Shades – basová gitara (2004, 2011 – súčasnosť)
*Allan Tschicaja – bicie (2006 – súčasnosť)

### Bývalí
*Hal Patino – basová gitara (2010 – 2011)
*John Darrow (Johnny Møller) – basová gitara (1981 – 1984)
*Phil More (Henrik Andersen) – bicie (1981 – 1990)
*Alan Owen (Allan Nielsen) – klávesy (1981 – 1990)
*Pete Collins (Jan Piete) – gitara (1982 – 1986)
*Rick Hanson (Kim Hansen) – gitara (1983 – 1984)
*Allan Delong (Allan Jensen) – basová gitara (1984 – 1990)
*Ricky Marx (Henrik Mark) – gitara (1988 – 1991)
*Michael Fast – bicie (1991 – 2005)
*Kenn Jackson (Kenn Lund Jacobsen) – basová gitara (1991 – 2010)
*Dominic Gale – klávesy (1992, 1995, 1998, 1999) The Shout

### Prechodní – väčšinou koncertní
*Benny Petersen – gitara (1984) Mercyful Fate, White Lion
*Angel Schleifer (Chris Gerhard) – gitara (1987) Sinner, Bonfire
*Henrik Hilsson – klávesy (1993)
*Jan Møller – klávesy (1997, 2001 – 2004)
*Jørgen Thorup – klávesy (2000) Shu-Bi-Dua
*René Shades (René Sehic) – gitara (2004) Mike Tramp
*Jacob Troutner – klávesy (2004)
*Søren Andersen – gitara Mike Tramp, Marco Mendoza, Glenn Hughes (Louder Than Ever X-Mas Tour, 2014)

### Hostia
*Billy Cross – gitara (1984)
*Phil Hart (Knud Lindhard) – sprievodný spev (1987 – súčasnosť)
*Graham Bonnet – sprievodný spev (1987) Rainbow
*Ian Paice – bicie (1990) Deep Purple
*Roger Glover – basová gitara (1990) Deep Purple
*Freddy George Jensen – harfa (1990)
*Ian Gillan – spev (1992) Deep Purple
*Ivan Pedersen – sprievodný spev (1992 – 1995)

## Diskografia

;Studio albums
**[[Red Hot and Heavy]]* (1984)
**[[Future World (album)|Future World]]* (1987)
**[[Jump the Gun (album)|Jump the Gun]]* (1990)
**[[Sin-Decade]]* (1992)
**[[Stripped (album)|Stripped]]* (acoustic) (1993)
**[[Scream (album Pretty Maids)|Scream]]* (1994)
**Spooked* (1997)
**Anything Worth Doing Is Worth Overdoing* (1999)
**Carpe Diem* (2000)
**[[Planet Panic]]* (2002)
**[[Wake Up to the Real World]]* (2006)
**Pandemonium* (2010)
**Motherland* (2013)
**Louder Than Ever* (Remixy + Predtým nevydaný materiál) (2014)
*Kingmaker /2016/

## Referencie

## Iné projekty

## Externé odkazy

## Zdroj

Kategória:Dánske heavymetalové hudobné skupiny
Kategória:Hardrockové hudobné skupiny
Kategória:Glammetalové hudobné skupiny
Kategória:Štvorice v hudbe
Kategória:Hudobné skupiny z 1981
Železná (Vrbno pod Pradědem)

**Železná** je miestna časť mesta Vrbno pod Pradědem v okrese Bruntál v Moravskosliezskom kraji.

## História
Pôvodne hutnícku osadu založil Vratislavský biskup gróf Filip Gotthard von Schaffgotsch v roku 1770.

Prvý hámor dostal meno Nepomuk a hutnícka osada mala meno Hammerdörfel. Osada bola v područí obce Einsiedel (Mnichov).
Od roku 1795 sa pokúšala osamostatniť, čo sa na prvýkrát nepodarilo. Veľké úsilie pre osamostatnenie preukázal krajský hajtman Mückusch von Buchberg, po ktorom získala osada v roku 1795 nové meno Buchbergstahl a na jeho počesť bol zasadený v roku 1795 historický strom - buk, ktorý rastie dodnes. Osada získala samostatnosť až v roku 1835. V rokoch 1850 až 1877 bola súčasťou obce Mnichov. 
K obci tiež patrila osada Wolfseife. Názov Steinseifen tu neobstojí, pretože je to názov Skalného Potoka. Ďalej po roku 1835 osada Vidly (nemecky Gabel) a po roku 1930 aj Bílý Potok (tiež Bílý Zejf), táto obec vznikla v roku 1827 pod menom Zainhütte, ako je vidieť na mape z roku 1870. Od konca 19 stor. do roku 1947 mala meno Weisseseife. V roku 1947 bola obec premenovaná na Železnú.

Železiarne, valcovne a zlievárne patrili vrchnostenskej správe Javorník. Od roku 1805 boli prenajímané. Roku 1852 až 1875 ich mal v nájme rod Kleinov. Po roku 1900 sa tu výroba obmedzovala, zatiaľ čo dolovanie železnej rudy zaniklo už koncom 19. storočia. Od roku 1921 boli v nájme a.s. Ferrum Praha a od roku 1935 H. Grosse. Až v roku 1939 zakúpil celý komplex továrnik A. Grohmann a spol.. Hute pracovali do roku 1949. K roku 1925 je zaznamenaná výroba pečiatok. 
K roku 1880 sa uvádza všeobecná škola, ktorá mala v roku 1900 dve triedy, po roku 1918 mala expozitúru vo Vidliach. Roku 1925 tu bola pošta. 

V roku 1938 sa stala obec súčasťou Nemecka. 8. mája 1945 bola obec obsadená Červenou armádou a opäť pripojená k Česko-Slovensku. Potom bolo nemecké obyvateľstvo presídlené. Do tej doby bola obec čisto nemeckou. Obec stratila samostatnosť v roku 1960 pripojením k mestu Vrbno pod Pradědem.

### Významní rodáci
* Hedwig Teichmann (1875-1945) - spisovateľka.

### Vývoj počtu obyvateľov
Počet obyvateľov Železnej podľa sčítania alebo iných úradných záznamov:


V Železnej je k februáru 2015 evidovaných 144 adries. Pri sčítaní ľudu roku 2001 tu bolo napočítaných 131 domov, z toho 113 trvale obývaných.

## Referencie


## Zdroj

Kategória:Dediny okresu Bruntál
Kategória:Vrbno pod Pradědem
Bigbang Is V.I.P

**Bigbang Is V.I.P** je druhý singel juhokórejskej chlapčenskej skupiny Big Bang. Vydaný bol 28. septembra 2006 vydavateľstvom YG Entertainment. Obsahuje 3 skladby, na ktorých produkcii sa podieľali hlavne G-Dragon a Perry. Na texte hlavnej skladby, „La La La“, sa podieľala celá skupina. Pieseň bola použitá v televíznom dokumente o formácii skupiny. Prvýkrát s ňou pred publikum vystúpili na 10. výročnom koncerte YG Family a ohlas bol pozitívny. Skladba „V.I.P.“ bola stručne predstavená na konci videoklipu k piesni „We Belong Together“ a aj jej text napísali všetci členovia spoločne. Celá skladba je rapovaná. R&B skladba „My Girl“ je Tchäjangovým sólom.

## Zoznam skladieb

## Iné verzie
**La La La**
* La La La (Kórejská verzia)
* La La La (Anglická verzia)
* La La La (Instrumental)

**My Girl (Tchäjangovo sólo)**
* My Girl (Tchäjangovo sólo)(Kórejská verzia)
* My Girl (Japonská / Anglická verzia)
* Tchäjang - My Girl (Part 2)(ft. Israel, G-Dragon a T.O.P)

**V.I.P.**
* V.I.P. (Kórejská verzia)
* V.I.P. (Intro)(Anglická verzia)

## Pozície v rebríčkoch

## Referencie

## Externé odkazy
* BIGBANG - La La La MV
* BIGBANG - My Girl MV

## Zdroj

Kategória:Single skupiny Big Bang
Kategória:Single z 2006
Zoznam vrcholov v Kysuckej vrchovine

right|thumb|Pupov vrch pri Terchovej
right|thumb|Okolie Terchovej

**Zoznam vrcholov v [[Kysucká vrchovina|Kysuckej vrchovine]]** zahŕňa pomenované vrcholy s nadmorskou výškou nad  Zoznam vychádza z údajov, dostupných na stránkach hiking.sk. 

## Zoznam vrcholov

## Pozri aj
* Zoznam vrcholov v Kysuckých Beskydách
* Zoznam vrcholov v Oravských Beskydách
* Zoznam vrcholov v Podbeskydskej vrchovine
* Zoznam vrcholov v Oravskej Magure
* Zoznam vrcholov v Oravskej vrchovine
* Zoznam vrcholov v Malej Fatre
* Zoznam vrcholov v Javorníkoch
* Zoznam vrcholov v Turzovskej vrchovine

## Referencie



Kysucká vrchovina

Kysucká vrchovina
Dostihy (antické)

náhľad|Jazdci na koňoch na čiernofigúrovej antickej amfore
**Dostihy** (*hippos kelés*) boli v starovekom Grécku súťažnou jazdeckou disciplínou panhelénskych hier.          
 
Antické jazdecké preteky sa od dnešných odlišovali. Jazdci nepoužívali sedlá, ani strmene a ostrohy. Sedeli nanajvýš na vlnených podložkách v krátkych prepásaných chitónoch a niekedy aj nahí. Namiesto dnešnej prilby mali len vlasy zviazané stuhou. Kone poháňali bičíkmi, bodcami alebo korbáčmi, ktoré držali v pravej ruke a opraty v ľavej. Rovnako ako pri dnešných džokejoch sa aj od nich požadovalo, aby boli ľahkí.

V Olympii sa dostihy zaviedli na 33. hrách v roku 648 pred Kr. Pretekári boli väčšinou námezdní, len zriedkavo súťažili majitelia koní osobne. Víťazný olympijský veniec si ale vždy odniesol len majiteľ koňa. Keďže boli kone v starovekom Grécku drahé a vlastnili ich len bohatí občania, dostihy ostali vždy „*športom aristokratov."* Aj jazdci (hippeis) boli do vojny  regrutovaní prevažne z vyšších tried. Koní bolo málo vo väčšine gréckych štátoch, hlavne kvôli nevhodnému terénu a nákladom tým spojeným pri ich chove.

Dĺžka trate je pri jednotlivých jazdeckých pretekoch neznáma, pretože olympijský hippodróm zmizol bez stopy. Podľa odhadov vychádzajúcich z Pindarových výrazov *dodekandromos* (12 tratí, alebo okruhov) a *dodekagnamptos* (dvanásť obrátok), ktoré zazneli v jeho básňach pri opise jazdeckých pretekov, mala dĺžka trate pri pretekoch na vozoch približne 13,5 km a pri jazdeckých pretekoch 6,25 km. Do úvahy sa pritom vzali rozmery *Konského námestia* v Istanbule, bývalého Hippodromu, miesta, kde byzantskí cisári organizovali jazdecké preteky.     

## Referencie a bibliografia

Kategória:Športy starovekých olympijských hier
Kategória:Dostihy
Bigbang 03

**Bigbang 03** je tretí singel juhokórejskej chlapčenskej skupiny Big Bang a vyšiel 22. novembra 2006 pod vydavateľstvom YG Entertainment. Singel pozostáva z piatich skladieb. K piesni „Good Bye Baby“ napísal text Tchäjang a o hudbu sa postarali Perry a Brave Brothers. Na skladbe „Forever With U“ spolupracovali G-Dragon a T.O.P spolu so speváčkou skupiny 2NE1, Pak Bom. Pieseň „Laugh It Off“ je Däsongovým sólom.

## Zoznam skladieb

## Pozície v rebríčkoch

## Referencie

## Externé odkazy
* BIGBANG - Forever With U MV na YouTube
* BIGBANG - Good Bye Baby MV na YouTube

## Zdroj

Kategória:Single skupiny Big Bang
Kategória:Single z 2006
Zoznam vrcholov v Belianskych Tatrách

thumb|Belianske Tatry
thumb|Bujačí vrch
thumb|Ždiarska vidla
thumb|Nový a Havran od západu

**Zoznam vrcholov v [[Belianske Tatry|Belianskych Tatrách]]** zahŕňa pomenované vrcholy s nadmorskou výškou nad  v tejto časti Tatier. Zoznam vychádza z podrobnej mapy daného územia a údajov, dostupných na stránkach hiking.sk. Keďže celé pohorie je z dôvodu ochrany prírody uzavreté pre návštevníkov, hrebeňom vedie len chodník z Kopského cez Široké sedlo do Ždiaru.

## Zoznam vrcholov

## Pozri aj
* Zoznam vrcholov v Spišskej Magure
* Zoznam vrcholov vo Vysokých Tatrách

## Referencie



Belianske Tatry

Belianske Tatry
Kategória:Vrchy v Tatrách
Basketbalová extraliga žien 2014/15

**Basketbalová extraliga žien** v sezóne **2014/15** bol 23. ročník extraligy basketbalistiek, najvyššej basketbalovej súťaže žien na Slovensku, ktorú kontroluje Slovenská basketbalová asociácia (SBA). Do extraligy sa v tejto sezóne prihlásilo 8 družstiev, ale na rozdiel od minulej a predminulej sezóny sa už nehrala Stredoeurópská liga (MEL). Prvenstvo v súťaži obhájilo družstvo Good Angels Košice, ktoré tak získalo 12. titul v poradí a v historických tabuľkách predbehlo v počte titulov MBK Ružomberok, ktorý dosiahol 11 titulov.

## Systém súťaže
Po odohraní základnej časti raz doma a vonku nasledovala nadstavbová časť, v ktorej sa družstvá rozdelili do dvoch skupín, o 1. až 4. miesto a 5. až 8. miesto. Družstvá si body zo základnej časti prenášali do nadstavbovej časti. Po skončení nadstavbovej časti sa rozhodlo o umiestnení družstiev do play-off, do ktorého postúpili všetky tímy. Štvrťfinále sa hralo na 2 víťazné zápasy; semifinále, finále a play-off o 3. miesto na 3 víťazné zápasy. Zo súťaže nikto nevypadol.

## Účastníci

Pozn: Družstvá BK Petržalka a BKŽ Levice, ktoré skončili v minulej sezóne na 6. a 9. mieste, sa do tejto sezóny extraligy neprihlásili. Rozhodli sa účinkovať v rakúskej nadnárodnej lige AWBL. 

## Výsledky
### Základná časť

### Nadstavbová časť
;Skupina o 1.4. miesto 

;Skupina o 5.8. miesto 

### Play-off
#### Štvrťfinále

#### Semifinále

#### Play-off o 3. miesto

#### Finále

## Konečné umiestnenie

## Referencie

## Pozri aj
* Basketbalová extraliga mužov 2013/14

## Externé odkazy
* Oficiálna stránka extraligy žien
* Extraliga žien 2014/15 na oficiálnej stránke SBA 
* Extraliga žien 2014/15 na stránke msbasket.sk 
* Extraliga žien na stránke basket.sk
* Extraliga žien na stránke eurobasket.com 

Kategória:Basketbal v 2014
Kategória:Basketbal v 2015
Kategória:Basketbalová extraliga žien
Volejbalová extraliga žien 2014/15

**Volejbalová extraliga žien** v sezóne **2014/15** bol 23. ročník extraligy volejbalistiek, najvyššej volejbalovej súťaže žien na Slovensku, ktorú kontroluje Slovenská volejbalová federácia (SVF). V extralige súťažilo opäť 10 družstiev. Na rozdiel od predchádzajúcich sezón sa družstvá VK Slávia EU Bratislava a BVK Bratislava zúčastnili už základnej časti, nakoľko v tejto sezóne neúčinkovali v Stredoeurópskej lige. Pätnástykrát získalo titul družstvo VK Slávia EU Bratislava, ktoré vo finále zvíťazilo nad víťazom základnej častiVK Spišská Nová Ves.

Víťazkou ankety o najlepšiu extraligovú volejbalistku, ktorú vyberali extraligoví tréneri, sa stala Miroslava Kuciaková zo Slávie EU Bratislava.

## Systém súťaže
Po odohraní základnej časti raz doma a vonku sa družstvá v 2. časti súťaže rozdelili na 3 skupiny, o 1.4., 5.7. a 8.9. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku. Družstvá na 1. až 8. mieste po nadstavbovej časti postúpili do štvrťfinálových zápasov play-off. Štvrťfinále sa hralo na 2 víťazné zápasy; semifinále, finále a o 3. miesto na 3 víťazné zápasy a stretnutia o umiestnenie na 2 hrané zápasy. Zo súťaže nevypadol priamo nikto, družstvá na 9. a 10. mieste odohrali prelínaciu baráž s víťazmi regionálnych skupín 1. ligy.

## Účastníci

Poznámky: 
* Družstvo VC UJS Komárno, ktoré skončilo v minulej sezóne na 9. mieste a úspešne absolvovalo prelínaciu súťaž, predalo svoju extraligovú licenciu klubu SVK DDK-LED Senica.
* Ďalšie senické družstvoSVM Senica, ktoré vyhralo 1. ligu západ a tiež prelínaciu súťaž, predalo svoju licenciu klubu VK Dobré zo Slovenska Prešov (predtým VK ELBA Prešov), ktorý v prelínacej súťaži neuspel.
* Klub *VK Doprastav Bratislava* si zmenil názov BVK Bratislava a *VISTA real Pezinok* sa vrátil k svojmu pôvodnému názvu VTC Pezinok.

## Bodovanie
* za víťazstvo  a 3 body
* za víťazstvo 2 body
* za prehru 1 bod
* za prehru  a 0 bodov

## Výsledky
### Základná časť

### Nadstavbová časť
;Skupina o 1.4. miesto

;Skupina o 5.7. miesto

;Skupina o 8.10. miesto

### Play-off
#### Štvrťfinále

#### Play-off o 5.8. miesto
(na odvetu)

#### Play-off o 7. miesto
(na odvetu)

#### Play-off o 5. miesto
(na odvetu)

#### Semifinále

#### Play-off o 3. miesto

#### Finále

## Konečné umiestnenie

## Prelínacia súťaž
Družstvo Dobré zo Slovenska Prešov sa v extralige zachránilo a v sezóne 2015/16 bude spolu s ním hrať aj víťaz 1. ligy Stred – Zvolen.
* 2 turnaje, v Prešove a Senici
 

;Po prvom turnaji

## Referencie

## Pozri aj
* Volejbalová extraliga mužov 2014/15

## Zdroj
* Extraliga žien 2014/15 na oficiálnej stránke Slovenskej volejbalovej federácie 

Kategória:Volejbal v 2014
Kategória:Volejbal v 2015
Kategória:Volejbalová extraliga žien
Extrémista

**Extrémista** môže byť:
* osoba, ktorá sa správa neprimerane situácii, výstredne resp. má záľubu v extrémoch, výstrednostiach, prepiatostiach
* v politológii: stúpenec extrémizmu, krajného krídla nejakého smeru, politického alebo spoločenského (náboženského) hnutia, pozri pod extrémizmus
* v športe: športovec venujúci sa extrémnemu športu (napr. bungee jumpingu, horolezectvu a pod.), pozri pod extrémny šport

## Referencie
* 
*
Isabelle Carréová

**Isabelle Carréová** (; * 28. máj 1971, Paríž, Francúzsko) je francúzska divadelná a filmová herečka, držiteľka Césara a divadelnej *Molièrovej ceny*.

## Životopis
Je dcérou dizajnéra a sekretárky. Má dvoch bratov a detstvo prežila v siedmom parížskom obvode.

V pätnástich rokoch sa osamostatnila a hoci sa pôvodne chcela stať tanečnicou, začala potom študovať herecké kurzy. Už od mladosti je veľkou obdivovateľkou Romy Schneider. Neskôr, v rokoch 1989-1990 študovala na ENSATT (École nationale supérieure des arts et techniques du théâtre).

K významnejším filmom, v ktorých hrala, patria napríklad *Les Sentiments* (2003), *Coeurs * (2006) alebo *Le Refuge* ( 2009). Počas kariéry bola, okrem získaného Césara, ešte celkom sedemkrát na neho nominovaná.

Angažuje sa tiež spoločensky, a to v humanitárnych aktivitách. V auguste 2006 sa vydala za producenta Bruna Peseryho, s ktorým má syna a dve dcéry.

## Filmografia (výber)
* 1989: *Romuald et Juliette* – réžia Coline Serreau
* 1991: *La Reine blanche* – r. Jean-Loup Hubert
* 1995: *Husár na streche* (Le hussard sur le toit) – r. Jean-Paul Rappeneau
* 1995: *Belle Époque* (TVS) 
* 1996: *Beaumarchais* – r. Édouard Molinaro
* 1997: *La femme défendue* – r. Philippe Harel
* 1999: *Pusa* (La Bûche), r. Danièle Thompson
* 1999: *Deti z močarísk* (Les enfants du marais) – r. Jean Becker
* 1999: *Deti storočia* (Les enfants du siècle) – r. Diane Kurys
* 2000 : *Zajtra bude lepšie* (Ça ira mieux demain) - r. Jeanne Labrune
* 2001: *Mercredi, folle journée!* – r. Pascal Thomas
* 2001: *Se souvenir des belles choses* – r. Zabou Breitman
* 2002: *À la folie… pas du tout* – r. Laetitia Colombani
* 2003: *Les sentiments* – r. Noémie Lvovsky
* 2004: *Holy Lola* – r. Bertrand Tavernier
* 2005: *L’avion* – r. Cédric Kahn
* 2006: *Cœurs* – r. Alain Resnais
* 2006: *Quatre étoiles* – r. Christian Vincent
* 2007: *Dievčatko a líška* (Le Renard et l'enfant) – r. Luc Jacquet
* 2007: *Anna M.* - r. Michel Spinosa
* 2008: *Cliente* - r. Josiane Balasko
* 2009: *Le Refuge* – r. François Ozon
* 2010: *Rendez-vous avec un ange* – r. Sophie de Daruvar, Yves Thomas
* 2010: *Les émotifs anonymes* – r. Jean-Pierre Améris
* 2011: *Proti vetru*  (Des vents contraires) – r. Jalil Lesper
* 2012: *La cerise sur le gâteau* – r. Laura Morante
* 2012: *Du vent dans mes mollets* – r. Carine Tardieu
* 2012: *Cherchez Hortense* – r. Pascal Bonitzer
* 2014: *Príbeh Márie* (Marie Heurtin)'' – r. Jean-Pierre Améris

## Iné projekty

## Externé odkazy
* 
* 
*  

## Zdroj

Kategória:Francúzske filmové herečky
Kategória:Francúzske divadelné herečky
Kategória:Držiteľky Césara za najlepšiu herečku v hlavnej úlohe
Kategória:Držiteľky Ceny Romy Schneider
Kategória:Osobnosti z Paríža
Bílý Potok (Vrbno pod Pradědem)

Osada **Bílý Potok** () je miestnou časťou Vrbna pod Pradědem. 

## História
Obec vznikla pod menom *Zainhütte* v roku 1828 pri rovnomennej huti a hámri postavených vroclavským biskupom. Vroclavské biskupstvo tu spracovávalo vlastnú železnú rudu vyťaženú v miestnych šachtách. Táto huta patrila pod železiarne v Železnej (1770). Vyrábali sa tu, ako už napovedá názov železné prúty, rôzne osi pre povozy, rôzne náradie a tiež diely chladných zbraní a kyrysov (časť o zbraniach je len z ústneho podania). Od svojho založenia patrila osada pod Mnichov a od roku 1835 pod Železnú. Po zániku huty ku koncu 19. storočia bola premenovaná na *Weisseseife* a v roku 1947 na *Bílý Potok*. Ešte v päťdesiatych rokoch 20. storočia tu bol funkčný kremencový lom. Asi 1 km od osady na malebných skalách nad bílopotockou cestou stoja zrúcaniny dvojhradia Weisenštejn-Rabenštejn. V súčasnosti je osada križovatkou turistických trás a nachádzajú sa tu prevažne rekreačné objekty.

### Vývoj počtu obyvateľov
Počet obyvateľov Bieleho Potoka podľa sčítania alebo iných úradných záznamov:


V Bílom Potoku bolo k februáru 2015 evidovaných 14 adries. Pri sčítaní ľudu roku 2001 tu bolo napočítaných 8 domov, z toho 5 trvale obývaných.

## Referencie


## Externé odkazy
* Bílý Potok na turistika.cz
* Územno identifikačný register SR
* Aplikácie adresy na MVČR
* Databáza štatistických obvodov 

## Zdroj

Kategória:Dediny okresu Bruntál
Kategória:Vrbno pod Pradědem
Vidly

**Vidly** môže byť:
* náradie používané v hospodárstve, pozri vidly (náradie)
* osada mesta Vrbno pod Pradědem v Česku, pozri Vidly (Vrbno pod Pradědem)
Vidly (Vrbno pod Pradědem)

**Vidly** () sú malá dedina (osada) v okrese Bruntál, časť mesta Vrbno pod Pradědem, ležiace na hornom toku Strednej Opavy.

Stojí tu drevená kaplnka svätej Hedvigy. Nachádza sa tu niekoľko starých šácht po ťažbe železnej a medenej rudy. Niektoré dokonca takmer na vrchole Malého Deda. Z tejto šachty sa vyvážala veľmi kvalitná železná ruda (magnetit) do Nemecka. Doteraz sú tu viditeľné malé zvyšky drviča s vodným pohonom.

## Vývoj počtu obyvateľov
Počet obyvateľov Videl podľa sčítania alebo iných úradných záznamov

:


Vo Vidliach bolo k februáru 2015 evidovaných 20 adries. Pri sčítaní ľudu roku 2001 tu bolo napočítaných 12 domov, z toho 8 trvale obývaných.

## Referencie


## Iné projekty

## Zdroj

Kategória:Dediny okresu Bruntál
Kategória:Vrbno pod Pradědem
Skalské rašeliniště

**Skalské rašeliniště** je prírodná rezervácia ev. č. 393 približne  severne od obce Horní Město v okrese Bruntál. Oblasť spravuje Agentúra ochrany prírody a krajiny ČR.

## Ochrana
Dôvodom ochrany je ochrana rašeliniska prechodného typu s prvkami vrchoviskovými, horskými a slatinnými.

Územie sa temer v celom rozsahu prekrýva s EVL *Skalské rašeliniště*

## Referencie


## Pozri aj
* Zoznam chránených území v okrese Bruntál

## Iné projekty

## Externé odkazy
* Vyhláška Ministerstva kultúry ČR č.11.079/70-II/2 o zriadení prírodnej rezervácie strana 1., strana 2.

## Zdroj

Kategória:Chránené územia v okrese Bruntál
Kategória:Rašeliniská v Česku
Kategória:Hanušovická vrchovina
Kategória:Územia európskeho významu v Česku
Kategória:Povodie Moravy
Kategória:Horní Město
Kamerling

náhľad|Erb kardinála Farrella ako kamerlinga. Štít a heslo používa svoje osobné.

**Kamerling** alebo **camerlengo** je jedným z najvyšších hodnostárov pápežskej kúrie. V čase pápežskej sedisvakancie sa kamerling stáva hlavou rímskokatolíckej cirkvi i štátu Vatikán. Aktuálnym kamerlingom je od 14.2.2019 kardinál Kevin Joseph Farrell, prefekt Dikastéria pre laikov, rodinu a život.
Pôvodne existoval aj zvláštny komorník kardinálskeho kolégia.

## Právomoci
Po smrti pápeža camerlengo tradičným rituálom za pomoci strieborného kladivka overuje pápežovo úmrtie. Potom musí o jeho úmrtí upovedomiť kardinála štátneho sekretára a kardinála vikára. Vystavuje oficiálny pápežov úmrtný list a odoberie mu rybársky prsteň, ktorý je potom na zasadnutí kolégia kardinálov rozlámaný (teoreticky na toľko dielov, koľko je prítomných kardinálov). Bezprostredne po pápežovej smrti musí nechať zapečatiť pápežovu pracovňu aj jeho súkromné izby. Je tiež zodpovedný za organizáciu pápežovho pohrebu a za prípravu a priebeh nového konkláve. V čase sedisvakancie preberá vedenie cirkvi, ostatní členovia pápežskej kúrie okamihom pápežovho úmrtia (poprípade rezignácie) strácajú svoje funkcie.

## Znak
Symbolom kamerlinga je červeno-zlatý pavilón – slnečník (*umbraculum*, *padiglione*), ktorý camerlengo v čase sedisvakancie spolu s kľúčmi svätého Petra podkladá nad svoj osobný znak. Tento znak býva razený tiež na reverze mincí, bolo tomu tak aj na vatikánskych eurominciach pri sedisvakancii roku 2005. Umbraculum spolu s kľúčmi bez štítu sa stáva znakom Svätej stolice.

## História
Úrad pápežského komorníka bol ustanovený v 11. storočí k správe pápežského majetku. V čase pápežovej neprítomnosti v Ríme býval kamerling poverovaný zastupovaním pápeža. Pozícia regenta v dobe sedisvakancie v dnešnej podobe sa datuje od roku 1521. V 19. storočí boli pri reforme pápežskej kúrie obmedzené právomoci v čase pápežskej vlády, majetkovo-správne právomoci prešli na novo zriadené úrady.

Len dvaja kamerlingovia v histórii boli zvolení za pápeža, boli to Gioacchino Pecce – Lev XIII. v roku 1878 a Eugenio Pacelli – Pius XII. v roku 1939. Cencio Savelli – Honorius III. a Rinaldo Conti di Segni – Alexander IV. boli tiež kamerlingami, avšak v čase voľby pápeža už nie.

## Referencie


## Zdroj

Kategória:Rímska kúria
Kategória:Kardináli
Kategória:Cirkevné tituly
Ján Kroner

**Ján Kroner** môže byť:

* slovenský herec, pozri Ján Kroner (1927)
* slovenský herec, syn vyššie menovaného, pozri Ján Kroner (1956)

Kroner, Ján
Bigbang Vol.1

**Bigbang Vol. 1 – Since 2007** je debutový album juhokórejskej chlapčenskej skupiny Big Bang. Vydaný bol vydavateľstvom YG Entertainment 22. decembra 2006. Album obsahuje 3 už skôr vydané single. Titulnou skladbou s prvkami funku a popu je „Dirty Cash“. V piesni Big Bang prezentujú názory svojich rovesníkov na sociálne otázky. V piesni „She Can't Get Enough“ ukázali G-Dragon a T.O.P svoje spevácke schopnosti, aby ľudí presvedčili, že nie sú len dobrými rapermi, ale aj kvalitnými spevákmi. „Next Day“ je Sungriho sólom so smutným textom, ktorého emócie dokázal spevák vyjadriť veľmi dobre. V piesni „Big Boy“ sa T.O.P podieľal na skladaní hudby a napísal k nej text. „Shake It“ je party hit, za produkciou ktorého stoja G-Dragon a Brave Brothers.

## Zoznam skladieb

## Pozície v rebríčkoch

## Referencie

## Externé odkazy
* BIGBANG - Dirty Cash MV na YouTube
* BIGBANG - A Fool Of Tears MV na YouTube
* BIGBANG - My Girl MV na YouTube
* BIGBANG - La La La MV na YouTube
* BIGBANG - This Love MV na YouTube

## Zdroj

Kategória:Albumy skupiny Big Bang
Kategória:Debutové albumy
Kategória:Hudobné albumy z 2006
Hérodóros z Megary

**Hérodóros** (*Hérodóros*) bol desaťnásobný víťaz olympijskej súťaže trubačov a hlásateľov na prelome štvrtého a tretieho storočia pred Kr.

Hérodóros z Megary sa do zoznamu olympionikov starovekého Grécka zapísal ojedinelým spôsobom. Nebol to atlét, ale trubač a hlásateľ. V Olympii sa táto disciplína zaviedla na 96. hrách v roku 396 pred Kr. Hérodóros v súťaži trubačov a hlásateľov zvíťazil v Olympii na 113. až 122. hrách t. j. víťazil od roku 328 až do roku 292 pred Kr. Hérodóros teda ohlásil víťazstvá olympionikov na desiatich hrách a okrem toho ohlasoval aj víťazstvá športovcov na nemejských, isthmiských a na pythijských hrách.

Staroveký autor Athénaios z Naukratidy uvádza, že Hérodóros bol statný chlap, ktorý spával na levej koži. Údajne mal nesmierne veľký apetít a pľúca také silné, že keď zadul na svoju dvojitú trúbu, ľuďom zaliehalo v ušiach na vzdialenosť hodu diskom. Sila jeho dychu poslúžila aj vojvodcovi Démétriovi Poliorkétovi (neskoršiemu kráľovi) pri obliehaní Argu, kde jeho trúba znela hlasno ako „*megafón"*. Hérodóros pri svojom prvom vystúpení v Olympii roku 328 pred Kr. ohlásil víťazstvo boxera Satyra z Élidy a pri poslednom v roku 292 pred Kr. víťazstvo štvorzáprahu Télemacha z Élidy.

## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier súťaže trubačov a hlásateľov
Always (Big Bang)

***Always*** je prvé kórejské EP juhokórejskej chlapčenskej skupiny Big Bang, ktoré bolo vydané 16. augusta 2007 vydavateľstvom YG Entertainment. Hlavný singel „Lies“ (kórejsky: 거짓말; fonetický prepis: *Godžitmal*) zložil G-Dragon a stal sa ich prvým hitom číslo jedna. Kritici skladbu opisovali ako pieseň „na vysokej úrovni“. Albumu sa predalo 87 000 kópií.
## Zoznam skladieb

## Referencie

## Zdroj

Kategória:EP skupiny Big Bang
Kategória:EP z 2007
Volejbalová extraliga mužov 2014/15

**Volejbalová extraliga mužov** v sezóne **2014/15** bol 23. ročník extraligy volejbalistov, najvyššej volejbalovej súťaže mužov na Slovensku, ktorú kontroluje Slovenská volejbalová federácia (SVF). V extralige súťažilo opäť 10 družstiev. Na rozdiel od predchádzajúcich sezón sa všetky družstvá predstavili už v základnej časti. Družstvo TJ Spartak Myjava účinkovalo zároveň aj v Stredoeurópskej lige. Po 15-tich rokoch získalo svoj druhý titul družstvo VK Mirad PU Prešov.

Víťazom ankety o najlepšieho extraligového volejbalistu, ktorú vyberali extraligoví tréneri, sa stal Andrej Patúc z VKP Komárno.

## Systém súťaže
Po odohraní základnej časti raz doma a vonku sa družstvá v 2. časti súťaže (nadstavbovej) rozdelili na 2 skupiny, o 1.6. a 7.10. miesto. Družstvá si body zo základnej časti prenášali do nadstavbovej časti, v ktorej odohrali zápasy s každým družstvom raz doma a vonku v skupine o 1. až 6. miesto a dvakrát doma a vonku v skupine o 7. až 10. miesto. Družstvá na 1. až 8. mieste po nadstavbovej časti postúpili do štvrťfinálových zápasov play-off. Štvrťfinálové a semifinálové duely play-off a duel o 3. miesto sa hrali na 3 víťazné zápasy, stretnutia o umiestnenie na 2 hrané zápasy a finálové play-off na 4 víťazné zápasy. Zo súťaže priamo nevypadlo žiadne družstvo; družstvá na 9. a 10. mieste odohrali baráž s dvoma družstvami 1. ligy.

## Účastníci

Pozn: VK Chemes Humenné sa kvôli problémom s vedením mesta presťahoval do Špišskej Novej Vsi a zmenil svoj názov na ŠK Chemes Spišská Nová Ves.

## Bodovanie
* za víťazstvo  a 3 body
* za víťazstvo 2 body
* za prehru 1 bod
* za prehru  a 0 bodov

Pre ročník 2014/15 sa pre určenie víťaza a poradia družstiev posudzujú nasledovné kritériá:
# Počet víťazstiev v súťaži.
# Počet bodov zo všetkých stretnutí.
# Pomer setov.
# Pomer lôpt
# Výsledky vzájomných stretnutí dotknutých družstiev podľa krítérií 1 až 4. 

## Výsledky
### Základná časť

### Nadstavbová časť
;Skupina o 1.6. miesto

;Skupina o 7.10. miesto

### Play-off
#### Štvrťfinále

#### Play-off o 5.8. miesto
(na odvetu)

#### Play-off o 7. miesto
(na odvetu)

#### Play-off o 5. miesto
(na odvetu)

#### Semifinále

#### Play-off o 3. miesto

#### Finále

## Konečné umiestnenie

## Prelínacia súťaž
Košice aj Stará Ľubovňa sa zachránili a budú hrať v extralige aj v sezóne 2015/16.
* 2 turnaje, v Košicach a Starej Ľubovni, 11. až 19. apríl 2015 
 

## Referencie

## Pozri aj
* Volejbalová extraliga žien 2014/15

## Zdroj
* Sezóna mužov 2014/15 na oficiálnej stránke Slovenskej volejbalovej federácie 

Kategória:Volejbal v 2014
Kategória:Volejbal v 2015
Kategória:Volejbalová extraliga mužov
Pneumokok

***Streptococcus pneumoniae*** (staršie názvy:*Diplococcus pneumoniae*, *Micrococcus pneumoniae*, zriedkavo *Pneumococcus pneumoniae*
; mimo taxonómie alebo zastarano: **pneumokok**, lat. pneumococcus) je druh baktérie z rodu streptokok (*Streptococcus*).

## Charakteristika
thumb
*Streptococcus pneumoniae* sa vyskytuje v dýchacích cestách (často aj zdravých) ľudí; u oslabených osôb sa dostáva aj do iných častí tela. Je to grampozitívna baktéria. Ide o pretiahnuté až lancetovité koky. V anaeróbnych podmienkach patrí do skupiny beta-hemolytických streptokokov. Vyskytuje sa v dvojiciach (t.j. ide o tzv. diplokoky) alebo v retiazkach. Často máva puzdro; ak ho nemá, nie je patogénny. Hlavným antigénom je puzdrový polysacharid, podľa ktorého sa táto baktéria delí na vyše 90 variantov (sérotypov). Významným antigénom je aj hemolyzín (pneumolyzín).

## Choroby
Je príčinou mnohých infekcií. Najčastejšie sa uplatňuje na teréne, ktorý predtým poškodili vírusy. Spôsobuje  nádchu, zápal prínosových dutín, zápal krčných mandlí, zápal hltana, zápal mozgových blán, sepsu (t.j. tzv. otravu krvi), zápal stredného ucha, zápal pobrušnice a menej často zápal pľúc. Zápal mozgových blán spôsobený touto baktériou zvykne mať ťažký priebeh. Baktéria sa nachádza v spúte pri zápale priedušiek a bronchiektázii. Proti tejto baktérii existuje vakcína.

## Iné projekty

## Zdroje

Kategória:Streptococcaceae
Kategória:Grampozitívne baktérie
Výpočtové stredisko Slovenskej akadémie vied

**Výpočtové stredisko Slovenskej akadémie vied** (skratka **VS SAV**) je príspevkovou organizácou Slovenskej akadémie vied. Stredisko *„zabezpečuje informačnú infraštruktúru SAV“*, spolupracuje s vysokými školami a inými vedeckými a vzdelávacími inštitúciami na vytváraní spoločnej počítačovej siete. Je členom občianskeho združenia SANET. Ďalej tiež *„koordinuje rozvoj počítačovej siete a superpočítačov v SAV na celoštátnej úrovni“*.

## Dejiny
Podľa zakladacej listiny vydanej 5. mája 2009  bolo stredisko založené 1. apríla 1976 pod názvom Centrálne výpočtové stredisko. Už v roku 1959 bol na Ústave technickej kybernetiky SAV (ÚTK SAV) vybudovaný prvý analógový počítač a o 5 rokov neskôr aj digitálny počítač. V roku 1973 vzniko Styčné pracovisko pre využívanie externých počítačov s 52 programátormi a projekt výstavby Centrálneho výpočtového strediska. V roku 1979 pracovali počítače SM a od roku 1982 aj dva sálové počítače EC 1045. Po roku 1990 sa prestali používať, začalo používanie osobných počítačov a od roku 1991 pracuje VS SAV v areáli SAV na Patrónke s internetom. V roku 1994 bol zakúpený prvý superpočítač na Slovensku, SGI Power Challenge L : 1 Od roku 1996 boli rádiovo prepojené aj iné pracoviská SAV sídliace v Bratislave. V rokoch 2001-2002 prebehol projekt SANET II, VS SAV bolo prepojené na kostrovú sieť Slovenska rýchlosťou 1Gb/, VS SAV sa zároveň stalo uzlom tejto siete. V tomto roku vzniklo aj prepojenie s Fakultou elektrotechniky a informatiky STU pomocou optického kábla. Od roku 2007 je uzol SAVBA prepojený na chrbticu SANETu 10Gb/s prepojením.

Koncom roku 2013 prebehol projekt Inovácia centrálneho mailového systému SAV, od roku 2014 je možné zvýšenie kapacity emailových schránok na 2GB. Počas roku 2014 bolo vyše 3000 účastníkmi prijatých takmer 47 mil. emailov. V máji 2014 bola začatá prevádzka siete Eduroam.

## Referencie

Kategória:Špecializované pracoviská Slovenskej akadémie vied
Kategória:Organizácie založené v 1976
Péter Erdő

**Péter kardinál Erdő** (* 25. jún 1952, Budapešť) je maďarský rímskokatolícky biskup, arcibiskup-metropolita arcidiecézy ostrihomskej-budapeštianskej, kardinál a maďarský prímas.

náhľad|vpravo|Kardinál Erdő v chórovom odeve v roku 2009
## Život
Študoval v seminároch v Ostrihome a Budapešti, kňazské svätenie prijal 18. júna 1975 v Budapešti. Pôsobil v arcidiecéze ostrihomsko-budapeštianskej, na sklonku 70. rokov 20. storočia študoval v Ríme. Po návrate do vlasti bol profesorom seminára v Ostrihome, od roku 1988 pôsobil na Katolíckej univerzite Petra Pazmánya v Budapešti, kde bol profesorom, neskôr dekanom a rektorom (v roku 1998).

V novembri 1999 ho pápež Ján Pavol II. vymenoval za pomocného biskupa v diecéze Stoličný Belehrad a 6. januára 2000 mu udelil biskupské svätenie. V decembri 2002 bol vymenovaný za arcibiskupa arcidiecézy ostrihomsko-budapeštianskej. O rok neskôr, 21. októbra 2003, prijal z rúk pápeža kardinálsku kreáciu. Bol najmladším účastníkom konkláve po smrti Jána Pavla II. v apríli 2005.

Od roku 2005 je predsedom Konferencie biskupov Maďarska. V roku 2006 bol vymenovaný za predsedu Rady biskupských konferencií Európy.

Univerzita kardinála Stefana Wyszyńského vo Varšave mu v roku 2011 udelila titul doctor honoris causa. Zúčastnil sa na konkláve 2013, na ktorom bol zvolený pápež František.

## Referencie

## Pozri aj
* Zoznam žijúcich kardinálov
* Zoznam kardinálov vymenovaných Jánom Pavlom II.

## Iné projekty

## Externé odkazy
* Profil v biografickom slovníku kardinálov od Salvadora Mirandu
* Biografické heslo na catholic-hierarchy.org

## Zdroj

Kategória:Maďarskí kardináli
Kategória:Arcibiskupi Ostrihomsko-budapeštianskej arcidiecézy
Kategória:Maďarskí univerzitní profesori
Kategória:Vysokoškolskí dekani
Kategória:Rektori Katolíckej univerzity Petra Pazmánya
Kategória:Maďarskí kánonisti
Skalní potok

**Skalní potok** je malý vodný tok a prírodná rezervácia ev. č. 2136 neďaleko obce Vrbno pod Pradědem v okrese Bruntál. Oblasť spravuje AOPK ČR Správa CHKO Jeseníky.

## Ochrana
Predmetom osobitnej ochrany sú lesné porasty v 5. a 6. lesnom vegetačnom stupni, z ktorých niektoré sa približujú prirodzenej štruktúre lesa, alebo majú až pralesovitý charakter. Výskyt vzácnych vtáčích druhov. Raritou je jediný zachovalý exemplár tisu obyčajného v CHKO Jeseníky.

## Referencie


## Pozri aj
* Zoznam chránených území v okrese Bruntál
* Chránená krajinná oblasť Jeseníky

## Externé odkazy
* Vyhláška Správy CHKO Jeseníky č.1/2001 o zriadení prírodnej rezervácie strana 1., strana 2.

## Zdroj

Kategória:Chránené územia v okrese Bruntál
Kategória:Pralesy v Česku
Kategória:Potoky v Česku
Kategória:Povodie Opavy
Kategória:Vrbno pod Pradědem
Kategória:Chránená krajinná oblasť Jeseníky
Hot Issue

**Hot Issue** je druhé kórejské EP juhokórejskej chlapčenskej skupiny Big Bang, ktoré bolo vydané 22. novembra 2007 vydavateľstvom YG Entertainment. Hlavný singel „Last Farewell“ (kórejsky: 마지막 인사; fonetický prepis: *Madžimak Insa*) sa dostal na čelo rôznych rebríčkov vrátane Juke-On, kde kraľoval osem týždňov za sebou. Pieseň je zmesou hip-hopu a popu. Vtedy 19-ročný líder skupiny, G-Dragon, napísal texty ku všetkým piesňam na tomto EP a k piatim z nich zložil aj hudbu. „Crazy Dog“ obsahuje vzorky z piesne „In My Fantasy“ od skupiny Seo Taiji and Boys. „Last Farewell“ získala niekoľko cien, vrátane „Pieseň mesiaca (december)“ na Cyworld Digital Music Awards. Z albumu sa predalo vyše 100 000 kópií.

## Zoznam skladieb

**Vzorky**
* „But I Love U“ obsahuje vzorky „Rhu“ od Redd Holt Unlimited
* „Crazy Dog“ obsahuje vzorky „In My Fantasy“ od Seo Taiji and Boys

## Referencie

## Zdroj

Kategória:EP skupiny Big Bang
Kategória:EP z 2007
Mariner 7

**Mariner 7** je tretia kozmická sonda, ktorá kedy úspešne preletela okolo Marsu, a odvysielala naspäť informácie.

Jej štart sa uskutočnil 27. marca 1969 s rovnakým typom nosnej rakety, ako u jej predchodkyne Mariner 6. Vzlet aj cesta k Marsu prebiehali bez problémov, až na malé prerušenie spojenia. Sonda začala skúmať Mars už z veľkej vzdialenosti niekoľko dní pred najväčším priblížením. V tejto fáze vzniklo 93 snímok Marsu a počas najväčšieho priblíženia, ktoré nastalo 5. augusta 1969 vo vzdialenosti 3 430 km, urobila sonda ďalších 33 záberov. Po prelete postupne vysielala údaje na Zem. Technici následne skúšali jej systémy a robili pokusné snímky podobne ako pri predošlej sonde Mariner 6. Spojenie s oboma sondami bolo ukončené v rovnakom čase. 

## Zdroj
* Sonda v databáza SPACE40

Kategória:Program Mariner
Kategória:Planetárne sondy
Kategória:Sondy NASA
Kategória:Prieskum Marsu
Kategória:Neaktívne sondy
Kategória:Kozmonautika v 1969
Kategória:Kozmonautika v 1970
Kategória:Úspešné sondy
Kategória:Preletové sondy
For the World

***For the World*** je prvé japonské EP juhokórejskej chlapčenskej skupiny Big Bang, ktoré bolo vydané 4. januára 2008 vydavateľstvom YG Entertainment. EP obsahuje 8 skladieb, z ktorých 7 sú anglické verzie už predtým vydaných piesní skupiny a ôsma, „How Gee“, je nová. *For the World* sa v japonskom rebríčku Oricon umiestnilo na 10. mieste.

## Zoznam skladieb

## Referencie

## Zdroj

Kategória:EP skupiny Big Bang
Kategória:EP z 2008
Slovenská florbalová extraliga žien 2014/15

**Slovenská florbalová extraliga žien** v sezóne **2014/15** bol 10. ročník extraligy florbalistiek, najvyššej florbalovej súťaže žien na Slovensku, ktorú kontroluje Slovenský zväz florbalu (SZFB). V súťaži účinkovalo iba 7 družstiev, pretože posledné družstvo minulého ročníkaModra, ukončilo činnosť ženského družstva a víťaz druhej najvyššej súťažeKysucké Nové Mesto, neprejavil záujem štartovať v extralige. Titul obhájilo družstvo FBK Tvrdošín.

## Systém súťaže
Po základnej časti, v ktorej hral každý s každým trikrát doma a vonku, nasledovalo play-off zo všetkými siedmimi tímami, pričom najvyššie umiestnené družstvo bolo kvôli nepárnemu počtu účastníkov priamo nasadené do semifinále. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodovalo lepšie umiestnenie porazených semifinalistov v základnej časti. V tejto sezóne nezostúpilo do nižšej súťaže žiadne družstvo.

## Účastníci

Pozn: Klub FBC Blueberries Modra, ktorý skončil v minulej sezóne na 8. mieste, ukončil činnosť v seniorskej kategórii žien. FBK Kysucké Nové Mesto, ako víťaz 1. ligy, nevyužil právo postupu do extraligy. 

## Výsledky
### Tabuľka po základnej časti

Zdroj: szfb.sk 

### Play-off
;Štvrťfinále 

;Semifinále 

;Finále 

## Konečné umiestnenie

## Referencie

## Pozri aj
* Slovenská florbalová extraliga mužov 2014/15

## Externé odkazy
* Extraliga žien 2014/15 na štatistickej stránke SZFB
* Extraliga žien na stránke florbalportal.sk 
* Extraliga žien na stránke slovakfloorball.sk 

Kategória:Florbal v 2014
Kategória:Florbal v 2015
Kategória:Slovenská florbalová extraliga žien
Monica Vitti

**Monica Vitti**, vlastným menom **Maria Luisa Ceciarelliová** (neprechýlene Maria Luisa Ceciarelli; * 3. november 1931, Rím, Talianske kráľovstvo† 2. február 2022, Rím, Taliansko), bola talianska herečka.

Je známa predovšetkým vďaka spolupráci s režisérom Michelangelom Antonionim, svojim životným partnerom v rokoch 1957 až 1967. V Antoniovych filmoch stvárnila postavy elegantných, studeno krásnych žien. Jej filmovými partermi boli známi herci Gabriele Ferzetti, Marcello Mastroianni a Alain Delon. Po ukončení spolupráce s Antonionim hrala v mnohých ďalších filmoch, predovšetkým v talianskych veselohrách. Spolupracovala s celým radom slávnych režisérov (Alberto Sordi, Pier Paolo Pasolini, Tinto Brass, Roger Vadim, Ettore Scola, Luis Buñuel.) Získala početné filmové ocenenia.

## Filmografia (výber)
* 1954 : *Ridere! Ridere! Ridere!*, r. Edoardo Anton 
* 1955 : *Adriana Lecouvreur*, r. Guido Salvini 
* 1960 : *L’avventura*, r. Michelangelo Antonioni
* 1961 : *Noc* (*La notte*), r. M. Antonioni
* 1961 : *Accattone*, r. Pier Paolo Pasolini
* 1962 : *Zatmenie* (*L'eclisse*), r. M. Antonioni
* 1964 : *Červená pustina* (*Il deserto rosso*), r. M. Antonioni
* 1966 : *Modesty Blaise*, r. Joseph Losey
* 1968 : *Dievča s pištoľou * (*La ragazza con la pistola*), r. Mario Monicelli
* 1970 : *Šantanová Nini* (*Ninì Tirabusciò: la donna che inventò la mossa*), r. Marcello Fondato
* 1970 : *On a Ona* (*La Coppie*), r. Alberto Sordi, M. Monicelli, Vittorio De Sica
* 1970 : *Dráma žiarlivosti* (*Dramma della gelosia - tutti i particolari in cronaca*), r. Ettore Scola
* 1972 : *Tereza zlodejka* (*Teresa la ladra*), r. Carlo Di Palma
* 1974 : *Le fantôme de la liberté*, r. Luis Buñuel
* 1975 : *L' anatra all’arancia*, r. Luciano Salce
* 1978 : *V štátnom záujme * (*La raison d’état*), r. André Cayatte
* 1982 : *Viem, že vieš, že viem * (*Io so che tu sai che io so*), r. Alberto Sordi
* 1982 : *Prepáč, že je to málo * (*Scusa se è poco*), r. Luigi Kuveiller
* 1992 : *Ma tu mi vuoi bene?* (TV), r. Marcelo Fondato

## Referencie


## Iné projekty

## Externé odkazy
* 
* 
*   

## Zdroj

Kategória:Talianske herečky
Kategória:Držitelia ceny Donatellov David
Kategória:Osobnosti z Ríma
Kategória:Nositelia Radu za zásluhy Talianskej republiky
Medcezir

**Medcezir** je turecký dramatický seriál. Seriál sa začal vysielať v roku 2013 na stanici Star TV.

## Postavy
* Çağatay Ulusoy ako Yaman Koper.
* Serenay Sarıkaya ako Mira Beylice
* Barış Falay ako Selim Serez
* Mine Tugay ako Ender Serez
* Taner Ölmez ako Mert Serez
* Hazar Ergüçlü Eylül Buluter

## Série a časti

Kategória:Turecké telenovely
Kategória:Televízne seriály z roku 2013